Latvijos komunistų partija

Latvijos komunistų partija (latv. Latvijas Komunistiskā partija, LKP) – komunistų partija Latvijoje XX a., vadovaujanti partija Latvijos STR ir Latvijos TSR. Pagrindinis leidinys – laikraštis „Cīņa“ (Kova).

 Istorija 

Pavadinimą „LKP“ viena iš Latvijos socialdemokratų krypčių priėmė 1919 m. 1919 m. dalyvavo Latvijos Tarybų Respublikos sukūrime, turėjo apie 7500 narių. 1920–1940 m. partija veikė nelegaliai. 1928 m. trumpam legalizavosi kaip Latvijos nepriklausomų socialistų partija. 1940 m. partija legalizuota, įtraukta į VK(b)P sudėtį ir pervadinta į LK(b)P, 1952 m. atgavo ankstesnį pavadinimą.Latvijas Valsts arhīvsVincent E McHale (1983) Political parties of Europe, Greenwood Press, p450 

1990 m. LKP prarado valdžią ir nuo jos atskilo Latvijos nepriklausoma komunistų partija, kuri vėliau prisijungė prie LSDSP. 1991 m. rugsėjo 10 d. Latvijos Respublikos Aukščiausiosios Tarybos sprendimu LKP buvo uždrausta kaip Latvijos nepriklausomybei priešiška organizacija.Par dažu sabiedrisko un sabiedriski politisko organizāciju darbības izbeigšanu Spalį, jau teismo sprendimu, buvo uždraustas partijos laikraštis „Cīņa“ (Kova).

Vėliau 6 iš 108 LKP paskutinio CK narių prisijungė prie Latvijos socialistų partijos, tarp jų pirmasis Latvijos socialistų partijos pirmininkas Filipas Stroganovas ir paskutinis Latvijos komunistų partijos ir antras Latvijos socialistų partijos pirmininkas Alfredas Rubikas. Alfredas Rubikas kelis kartus išreiškė ketinimus atkurti Latvijos komunistų partijos veiklą ir grąžinti iš jos konfiskuotą nuosavybę.

Asmenims, kurie dirbo Latvijos komunistų partijoje po 1991 m. sausio 13 d., uždrausta kandidatuoti Latvijos Savivaldybių ir Saeimos rinkimuose (nepiliečiams  – natūralizuotis). Atitinkamos įstatymų normos buvo nesėkmingai apskųstos Konstituciniam teismui 2000 ir 2006 m., taip pat Europos Žmogaus Teisių Teismui.

 LKP CK pirmieji sekretoriai 

 Janis Kalnberzinis (1940 m. gruodžio 21 d. – 1959 m. lapkritis)
 Arvydas Pelšė (1959 m. lapkritis – 1966 m. balandžio 15 d.)
 Augustas Vossas (1966 m. balandžio 15 d. – 1984 m. balandžio 14 d.)
 Borisas Pugo (1984 m. balandžio 14 d. – 1988 m. spalio 4 d.)
 Janis Vagris (1988 m. spalio 4 d. – 1990 m. balandžio 7 d.)
 Alfredas Rubikas (1990 m. balandžio 7 d. – 1991 m. rugpjūčio 24 d.)

 Išnašos 

Kategorija:Latvijos partijos
Kategorija:Komunistų partijos